Pappa, jeg er trett av leken

«Pappa, jeg er trett av leken» (også «Pappa jeg er trett av leken» og «Pappa jeg er trett») er en norsk barne- og julesang av ukjent opphav. 

Sangen er utgitt på kun et fåtall tilgjengelige juleplater. Den omhandler en gutt som ber sin far lese fra bibelen, og da om den gang Jesus ble født i en stall. I vers to og tre forteller faren om hvordan Josef og Maria strevde før de til slutt fant stallen som stod tom. I vers fire tar igjen gutten over og forklarer at om han hadde levd på den tiden ville han gitt Jesus gjesterommet og den gode, varme dynen de har i sengen der. I femte og siste vers forteller far at han ble glad for at gutten tenker slik at det beste som han eier er verdt å dele. Han ber sønnen om å også gi Jesus sitt hjerte og la ham lede seg til himmelen, og sier at det er godt å være der.

 Utgivelser 
Sangen Pappa jeg er trett av leken er med på følgende utgivelser:

 DVD: Lindesnes trekkspillklubb – Jul i Trekkspillklubben (2007)norilds musikk dvd
 CD: Lindesnes Trekkspillklubb – Jeg er så glad hver julekveldnorilds trekkspillmusikk
 CD: Solveig Leithaug Henderson og Bjarte Leithaug - Deilig er den himmel blå Lynor (1998) (finnes også som DVD/VHS)LYNOR.no: DEILIG ER DEN HIMMEL BLÅ
 Bok: Deilig er den himmel blå – julesanger for de minste (tekstsamling av 24 sanger) Gro T. Rykkelid (illustratør) Luther Forlag (1998) ISBN 9788253153407

 Referanser 

Kategori:Julesanger
Kategori:Norske julesanger
Kategori:Norske barnesanger